open-index/open-wikipedia-markdown huggingface dataset:
صحابیات کی فہرست

صحابہ (عربی: الصحابۃ، "پیروکار") اسلام میں نبی محمد صلی اللہ علیہ و آلہ و سلم، کے ان پیرو کاروں کو کہا جاتا ہے جنھوں نے ان کی اپنی زندگی میں اسلام قبول کیا، کچھ وقت کی صحبت ملی اور اسی ایمان کی حالت میں وہ دنیا سے گئے۔ عربی میں خاتون صحابی کو صحابیہ کہا جاتا ہے۔ اس کی جمع صحابیات ہے۔ اس فہرست کا مرکزی ماخذ محمود طعمہ جلبی کی عربی کتاب کا اردو ترجمہ حیات صحابیات کے درخشاں پہلو ہے جسے کا اردو ترجمہ ابو ضیا محمود احمد غضنفر نے کیا ہے۔ اس کے علاوہ دیگر صحابیات کے نام بھی اضافہ کیے گئے ہیں۔

## ا
* اسما بنت ابی بکر
* اسماء بنت عمیس
* امیمہ ام ابی ہریرہ
* ام امامہ بنت حمزہ
* ام رومان
* ام فضل لبابہ ہلالیہ
* ام سلیم بنت ملحان
* ام حرام بنت ملحان
* اسما بنت یزید
* ام ورقہ بن نوفل
* ام معبد خزاعیہ
* ام ایوب انصاریہ
* ام کجہ انصاریہ
* ام سعد انصاریہ

* بردہ خولہ انصاریہ
* انیسہ بنت عدی
* ام دحداح
* ام العلا انصاریہ
* ام سیف انصاریہ
* ام عمارہ
* ام منیع
* ام محجن
* ہشام بنت حارثہ
* ام منذر بنت قیس
* ام کلثوم بنت عقبہ
* ام مبشر
* ام ایمن
* ام عبد بنت عبدود
* ام عبد اللہ
* امیمہ بنت صبیح
* ام علقمہ
* ام عمارہ
* ام خیر بنت صخر
* ام خالد بنت خالد بن سعید
* ام رافع
* اسما بنت مضربہ
* ام زر
* ام رعلہ
* ام اسحاق
* امامہ بنت ابی العاص
* ام ہانی بنت ابی طالب
* ام حکیم بنت حارث
* ام شریک دوسیہ
* ام فروہ
* ام قیس بنت محصن
* ام عطیہ بنت حارث
* اسما بنت اسامہ
* اروی بنت کریز
* اروی بنت عبد المطلب

## ت
* تماضر بنت عمرو خنساء
* تماضر دختر اصبغ زوجہ عبد الرحمن بن عوف

## ج
* جمانہ بنت ابی طالب
* جثامہ مزنیہ
* جمیلہ بنت سعد انصاریہ

## ح
* حلیمہ سعدیہ
* حوا بنت یزید انصاریہ
* حمنہ بنت حجش

## خ
* خولہ بنت حکیم
* خولہ بنت ثعلبہ
* خنسا بنت عمرو
* خیرہ بنت خارجہ انصاریہ
* خولہ بنت قیس

## د
* درہ بنت ابو لہب

## ر
* رفیدہ انصاریہ
* ربیع بنت معوذ
* رقیہ
* رجاء عنویہ

## ز
زنیزہ 
* زینب
* زینب بنت علی
* زینب بنت ابو سلمہ
* زنیرہ رومیہ
* زینب بنت ابی معاویہ

## س
* سمی بنت عمیس
* سمیہ بنت خباط
* سہلہ بنت عاصم قضاعیہ
* سیریں قبطیہ
* سلمی (خادمہ رسول)
* سلمی بنت عمیس

## ش
شیما بنت حارث
* شفا بنت

## ص
* صفیہ بنت ربیعہ
* صفیہ بنت عبد المطلب

## ع
* عاتکہ بنت زید

## ف
* فاطمہ بنت خطاب بن نفیل
* فاطمہ الزہرا
* فاطمہ بنت اسد
* فاطمہ بنت قیس
* فضہ

## ک
* کبیثہ بنت معن

## ل
* لیلی بنت ابی حثمہ

## م
* معاذہ خزرجیہ

## ن
نسیبہ بنت کعب

## ہ
* ہند بنت عمرو
* ہند بنت عتبہ
* ہانی بنت ابی طالب
* ہالہ بنت خویلد

## حوالہ جات

زمرہ:صحابہ و صحابیات
زمرہ:صحابیات
زمرہ:تاریخ سے متعلقہ فہرستیں
زمرہ:خواتین کی فہرستیں
ونڈوز ایکس پی

**ونڈوز ایکس پی**  مائیکروسافٹ کا ڈولپ کردہ آپریٹنگ سسٹم ہے جو تجارتی استعمال کے لیے ونڈوز 2000 اور گھریلو استعمال کے لیے ونڈوز می دونوں کے لیے کافی ہے اور دونوں کی ضروریات کو پورا پرتا ہے۔ 24 اگست 2001 ء کو اسے صنعتوں اور 25 اکتوبر 20021ء کو ریٹیل مارکیٹ میں اسے جاری کیا گیا تھا۔ فروری 2007ء میں ونڈوز وسٹا کے جاری ہونے تک ونڈوز ایکس پی ڈیسک ٹاپ، لیپ ٹاپ، ٹیبلیٹ کمپیوٹر اور میڈیا سینٹر میں استعمال ہوتا رہا۔
جون 2021ء تک دنیا بھر میں 0.6% لوگ ونڈوز ایکس پی استعمال کر رہے ہیں (افریقا میں 1.8% )۔ تمام آلات کی بات کریں تو دنیا بھر میں 0.19% لوگ ونڈوز ایکس پی استعمال کر رہے ہیں۔ آرمینیا دنیا کا واحد ملک ہے جہاں ونڈوز ایکس کا استعمال سب سے زیادہ ہے۔ 50 فیصد سے زیادہ لوگ وہاں اب بھی ونڈوز ایکس پی استعمال کر رہے ہیں۔

## حوالہ جات

زمرہ:2001ء کے سافٹ ویئر
زمرہ:متروک ٹیکنالوجی
زمرہ:ونڈوز این ٹی
زمرہ:2001ء میں متعارف مصنوعات
حیات بلوچ کا قتل

**حیات بلوچ** بلوچستان کاایک طالب علم تھا ، اسے 13 اگست 2020 کو فرنٹیئر کور (ایف سی) نے تربت میں بم دھماکے کے بعد ہلاک کر دیا تھا۔

## پس منظر
13 اگست کو ابسار روڈ پر بلوچی بازار میں ایف سی کی دو گاڑیاں پھٹ گئیں ، ایک ایف سی اہلکار نے اپنی رائفل سے قریبی کھیتوں میں حیات پر فائرنگ کردی۔ وفاقی وزیر برائے انسانی حقوق شیریں مزاری نے پاکستان کی قومی اسمبلی میں ایک بیان جاری کیا اور واقعے کی مذمت کی۔ اگست 2020 میں ، حملے میں ایف سی اہلکار کو گرفتار کر لیا گیا اور آئی جی ایف سی ساؤتھ نے اس واقعے پر غم کا اظہار کرنے کے لیے مقتول کے گھر گئے۔

## مزید دیکھیے
* اسامہ ندیم ستی کا قتل

## حوالہ جات
 

زمرہ:پاکستان میں آتشیں اسلحہ سے اموات
زمرہ:ضلع کیچ
زمرہ:بلوچستان میں 2020ء
زمرہ:2020ء کی وفیات
زمرہ:پاکستان میں تعسفات انسانی حقوق
زمرہ:پاکستان میں 2020ء میں قتل
زمرہ:پاکستان میں 2020ء
زمرہ:پاکستان کے نامکمل مضامین
وی آراے کرکٹ گراؤنڈ

**وی آر اے کرکٹ گراؤنڈ** ایمسٹیلوین، ہالینڈ میں واقع ایک کرکٹ گراؤنڈ ہے، یہ وی آر اے ایمسٹرڈیم کا 1939ء سے ہوم گراؤنڈ بھی ہے۔ ۔اس میں 4،500 شائقین کی گنجائش ہے اور ورلڈ کرکٹ لیگ، انٹرکنٹینینٹل کپ اور سی بی 40 ہالینڈ میں ملکی سطح کے کھیلوں کی باقاعدگی سے میزبانی کرتا ہے۔

یہ گراؤنڈ پہلی بار 1978ء میں بین الاقوامی کرکٹ کے لیے استعمال ہوا تھا جب نیدرلینڈ نے نیوزی لینڈ سے میچ کھیلا تھا۔ اس نے کئی ایک روزہ بین الاقوامی میچوں (ون ڈے) کی میزبانی کی ہے جس میں 1999ء کرکٹ عالمی کپ کا ایک میچ اور بھارت، پاکستان اور آسٹریلیا کے مابین 2004ء کے ویڈیوکن کپ بھی شامل ہے۔ یہ 1990ء کے آئی سی سی ٹرافی میں بھی استعمال ہوا تھا، جو انگلینڈ سے باہر کھیلا جانے والا پہلا آئی سی سی ٹرافی کا میچ تھا۔

## سنچریوں کی فہرست

### ایک رووہ بین الاقوامی

## پانچ وکٹ لینے والوں کی فہرست

### ایک روزہ بین الاقوامی

## بیرونی روابط

* کرک انفو سے گراؤنڈ پروفائل
* http://vra.nl/index.php ایمسٹرڈم کی ویب گاہ سے
## حوالہ جات

زمرہ:کرکٹ عالمی کپ، 1999ء کے گراؤنڈ
زمرہ:نیدرلینڈز میں کرکٹ کے میدان
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
بسمہ نورین

**بسمہ نورین** کراچی سے تعلق رکھنے والی ایک پاکستانی سماجی کارکن ہیں۔

## حوالہ جات

زمرہ:بقید حیات شخصیات
زمرہ:پاکستانی سماجی کارکن
امرکانت

امرکانت (1925 - 17 فروری 2014) ہندی کے افسانوی ادب میں پریم چند کے بعد حقیقت پسندی تحریک کے ایک ممتاز افسانہ نگار تھے۔ یشپال انھیں گورکی کہا کرتے تھے۔ 

## حوالہ جات

زمرہ:1925ء کی پیدائشیں
زمرہ:2014ء کی وفیات
زمرہ:اتر پردیش کے مصنفین
زمرہ:اکیسویں صدی کے بھارتی افسانہ نگار
زمرہ:اکیسویں صدی کے بھارتی ناول نگار
زمرہ:بیسویں صدی کے بھارتی افسانہ نگار
زمرہ:بیسویں صدی کے ہندوستانی ناول نگار
زمرہ:ساہتیہ اکیڈمی اعزاز یافتگان برائے ہندی ادب
زمرہ:ضلع بلیا کی شخصیات
زمرہ:گیان پیٹھ انعام وصول کنندگان
زمرہ:ہندی زبان کے مصنفین
زمرہ:ویکی ڈیٹا سے مختلف مختصر وضاحت
حمزہ بن عمرو

**حمزہ بن عمرو** ابو صالح کنیت تھی۔ نبی اکرم  کے صحابی تھے۔
## نام ونسب
حمزہ نام، ابو صالح کنیت، نسب نامہ یہ ہے حمزہ بن عمرو بن عویمربن حارث الاعرج ابن سعد بن زرج بن عدی بن سہل بن مازن بن حارث بن سلامان بن اسلم بن افصی بن حارثہ اسلمیٰ ۔

### اسلام
فتح مکہ یا اس کے بعد مشرف باسلام ہوئے ،اسلام لانے کے بعد سب سے اول غزوہ تبوک میں شریک ہوئے۔
آنحضرتﷺ کی رضا جوئی صحابہ کرام کے لیے سب سے بڑی دولت تھی وہ نہ صرف اپنے لیے اس دولت کے حصول پر بلکہ دوسروں کے حصولِ سعادت پر بھی وفور مسرت سے معمور ہوجاتے تھے، ایک صحابی حضرت کعب بن مالک انصاری غزوہ تبوک میں نہ شریک ہو سکے تھے، بہت سے منافق بھی جو ہمیشہ ایسے موقع پر پہلو تہی کرجاتے تھے تبوک میں شریک نہ ہوئے اورآنحضرت ﷺ کے تبوک سے واپس تشریف لانے کے بعد آپ سے جھوٹی معذرت کرلی، آپ نے ان کی معذرت قبول کرلی، کعبؓ ایک راسخ العقیدہ اورسچے مسلمان تھے اس لیے وہ اپنی کوتاہی پر حقیقۃ بہت نادم اورشرمسار تھے،انھوں نے رسول اللہ ﷺ کی خدمت میں حاضر ہوکر صحیح صحیح واقعہ بیان کر دیا، آپ نے ان کی معذرت بھی قبول فرمائی ؛لیکن وحی الہی کی شہادت تک عام مسلمانوں کو ان کے ساتھ ملنے جلنے سے منع کر دیا، حتیٰ کہ ان کی بیوی کو بھی ممانعت ہو گئی اورکعب چند دنوں تک نہایت حزن وملال کی زندگی بسر کرتے رہے، جب ان کی صفائی میں وحی نازل ہوئی تو صحابہ کی جماعت میں مسرت کی ایک لہڑ دوڑ گئی اوروہ کعب کو یہ مژدہ سنانے کے لیے چاروں طرف سے دوڑ پڑے،حمزہ اس قدر مسرور تھے کہ سب سے پہلے اپنی زبان سے برأت کا مژدہ سنانا چاہتے تھے اس لیے اس پہاڑی پر چڑھ گئے اور وہیں سے چلا کر کعب کو مژدہ سنایا، اورسب سے پہلے انھی کی زبان نے کعب کے کانوں تک براءت کی خوشخبری پہنچائی تھی پھر پہاڑی سے اتر کر اطمینان سے کعب کے پاس گئے،کعب اس مژدہ پر اس قدر مسرور ہوئے کہ اپنا لباس اتارکر حمزہ کو پہنادیا۔

### فتوحات شام
عہدِ فاروقی میں شام کی فوج کشی میں شریک ہوئے اجنادین کی فتح کا مژدہ بھی لائے تھے۔

### وفات
61ھ میں 71 سال کی عمر میں وفات پائی۔

### فضل وکمال
گو علمی حیثیت سے حمزہ کا کوئی خاص درجہ نہیں ہے،تاہم ان سے 9 حدیثیں مروی ہیں ان سے روایت کرنے والوں میں ان کے لڑکے محمد اور سلیمان بن یسار قابل ذکر ہیں۔

### روزوں سے شغف
حضرت حمزہ کو روزوں سے غیر معمولی شغف تھا، سفر میں بھی افطار کرنا ان کے لیے شاق تھا؛چنانچہ آنحضرتﷺ سے سفر کے روزہ کے بارے میں پوچھا ،آپ نے فرمایا تم کو اختیار ہے چاہے رکھو چاہے افطار کرو۔ 

## حوالہ جات

زمرہ:صحابہ و صحابیات
زمرہ:61ھ کی وفیات
زمرہ:612ء کی پیدائشیں
زمرہ:681ء کی وفیات
زمرہ:مدینہ کی شخصیات
خالد بن عرفطہ

### نام ونسب
خالد نام، باپ کا عرفطہ تھا، نسب نامہ یہ ہے، خالد بن عرفطة بن أبرهة بن سنان بن صيفي بن الهائلة بن عبد الله بن غيلان بن أسلم بن حزاز بن كاهل بن ذعرة ،خالد بنی زہرہ بن کلاب کے حلیف تھے۔
### اسلام
ان کے اسلام کا زمانہ متعین طور سے نہیں بتایا جا سکتا، لیکن اس قدر معلوم ہے کہ قبولِ اسلام کے بعد صحبتِ نبوی سے فیض یاب ہوئے، صحب النبی وروی عنہ۔

### ایران کی فتوحات میں شرکت
ایران کی فوج کشی میں شریک تھے، قادسیہ کی مشہور جنگ میں سعد ؓبن ابی وقاص نے ان کو امیر بنایا تھا قادسیہ کی کامیابی کے بعد خالد کو آگے بڑھنے کا حکم دیا، انھوں نے آگے بڑھ کر سعد کے آنے سے پہلے ساباط فتح کر لیا۔

### عہد معاویہ
41ھ میں جب حضرت حسنؓ امیر معاویہ کے مقابلہ میں خلافت سے دستبردار ہو گئے اس وقت بہت سے لوگوں نے امیر معاویہؓ کی خلافت تسلیم نہیں کی، ان میں ایک ابن ابی حوساء تھے؛چنانچہ امیر معاویہ جب کوفہ آئے تو ابن ابی حوساء ان کے مقابلہ کو نکلے،امیر معاویہ نے خالد کو ان کے مقابلہ پر مامور کیا، انھوں نے ابن ابی حوساء کو قتل کرکے ان کی بغاوت فرو کی۔

### وفات
کوفہ میں رہتے تھے، باختلافِ روایت 60ھ یا 61ھ میں وفات پائی۔

### فضل وکمال
فضل وکمال کے لحاظ سے کوئی رتبہ نہ تھا، تاہم ابو عثمان نہدی، مسلم اور عبد اللہ ابن یسار وغیرہ نے ان سے روایتیں کی ہیں۔


## حوالہ جات
حزیم بن فاتک

### نام ونسب
خریم نام، ابو یحییٰ کنیت، نسب نامہ یہ ہے خریم بن فاتک بن اخرم بن عمرو بن فاتک ابن قلیب بن عمرو بن اسد بن خزیمہ اسدی۔
### اسلام
خریم آنحضرتﷺ کے مدینہ تشریف لیجانے کے بعد ہی مشرف باسلام ہوئے ان کے اسلام کا دلچسپ واقعہ خود ان کی زبان سے سنو، وہ بیان کرتے ہیں کہ میں ایک مرتبہ اپنے اونٹوں کو لے کر نکلا ان پر عراقہ کی دہشت طاری ہو گئی،میں نے ان کے چھندان ڈالدیا اورایک کے بازو سے ٹیک لگا کر بیٹھ گیا، یہ آنحضرتﷺ کے آغاز ظہور (مدنیہ میں) کا واقعہ ہے ،پھر میں نے کہا اس وادی کے آسیب سے پناہ مانگتا ہوں، زمانۂ جاہلیت میں ایسے مواقع پر ایسا ہی کہا کرتے تھے، اتنے میں ایک آواز نے مجھے آنحضرتﷺ کے ظہور اورآپ کی تعلیمات کی اطلاع دی، میں نے یہ آواز سن کر پوچھا خدا تم پر رحمت نازل فرمائے تم کون ہو جواب ملا، مالک بن مالک، مجھ کو رسول اللہ ﷺ نے نجد بھیجا تھا، میں نے کہا اگر میرے اونٹوں کی حفاظت کی کوئی ذمہ داری لے لیتا تو میں اس شخص رسول اللہ ﷺ کے پاس جاکر اس پر ایمان لاتا، مالک نے کہا میں ذمہ دار ہوں ان کو بحفاظت تمھارے گھر پہنچا دوں گا؛چنانچہ میں نے ان میں سے ایک اونٹ کھولا اورمدینہ آیا اور ایسے وقت مدینہ پہنچا جب لوگ نماز جمعہ میں مشغول تھے، میں نے خیال کیا کہ لوگ نماز سے فارغ ہوجائیں تب میں مسجد میں جاؤں یہ خیال کرکے اپنا اونٹ باندھنے جارہا تھا کہ ابو زر آئے اورکہا کہ تم کو رسول اللہ ﷺ بلاتے ہیں، میں مسجد میں داخل ہوا، مجھ کو دیکھتے ہی رسول اللہ ﷺ نے فرمایا تم کو معلوم ہے اس شیخ نے جس نے تمھارے اونٹوں کو تمھارے گھر پہنچانے کی ذمہ داری لی تھی، کیا اس نے بحفاظت اونٹوں کو پہنچادیا، میں نے کہا خدا اس پر رحمت نازل فرمائے ،آپ نے فرمایا ہاں ان پر خدا رحمت نازل فرمائے اس کے بعد خریم کلمۂ شادت پڑھ کر مسلمان ہو گئے۔

### غزوات
غزوات میں بدر واحد کی شرکت کا پتہ چلتا ہے۔

### فتوحاتِ شام میں شرکت
حضرت عمرؓ کے زمانہ میں شام کی فتوحات میں شریک ہوئے۔

### وفات
کوفہ آباد ہونے کے بعد یہاں رہنے لگے، پھر شام منتقل ہو گئے، اوریہیں امیر معاویہ کے زمانہ میں وفات پائی۔

خریم نہایت لطیف مزاج اورنفاست پسند تھے، لباس اوروضع قطع میں خوبصورتی اور نفاست کا بہت لحاظ رکھتے تھے، اسلام سے پہلے نیچا ازار پہنتے تھے اور لمبے لمبے گیسودوش پر لہرایا کرتے تھے، ایک مرتبہ رسول اللہ ﷺ نے فرمایا، خریم کیا اچھے آدمی تھے، اگر اتنی لمبی کا کلین نہ رکھتے اوراتنا نیچا ازار نہ پہنتے، یہ ارشاد خریم کے کانوں تک پہنچا تو خمدار اور لمبے گیسو کٹ کر صاف ہو گئے اورنیچا ازار نصف ساق تک آگیا۔


## حوالہ جات
ذویب بن حلحلہ

### نام ونسب
ذویب نام، باپ کا نام حلحلہ تھا، نسب نامہ یہ ہے،ذویب بن حلحلہ بن عمرو بن کلیب بن احرم بن عبد اللہ بن قمیر بن جیثہ بن سلول بن کعب بن عمرو بن ربیعہ بن حارثہ بن عمرو بن عامر خزاعی کعبی ذویب قدید میں رہتے تھے، لیکن مدینہ میں بھی ایک گھر تھا۔
### اسلام وغزوات
فتح مکہ سے پہلے مشرف اسلام ہوئے،فتح مکہ میں آنحضرتﷺ کے ہمرکاب تھے۔

آنحضرتﷺ کے قربانی کے جانوروں کو مکہ لیجانے کی خدمت انھی کے سپرد تھی اوریہ ہدایت تھی کہ اگر کوئی جانور راستہ میں تھک کر بیٹھ جائے اورآگے جانے کے قابل نہ رہے تو اسے ذبح کرکے لوگوں کے لیے چھوڑدیں،اس خدمت کی وجہ سے وہ"صاحب بدن رسول اللہ" یعنی رسول اللہ ﷺ کی قربانی کے جانور والے کہے جاتے تھے۔
### وفات
امیر معاویہ کے آخری یا یزید کے ابتدائی عہدِ حکومت میں وفات پائی۔


## حوالہ جات
رفاعہ بن زید

### نام ونسب
رفاعہ نام،باپ کا نام زید تھا ،نسباقبیلۂ جذام سے تعلق رکھتے تھے۔
### اسلام
خیبر سے کچھ دنوں پہلے صلحِ حدیبیہ کے موقع پر اپنے قبیلہ کے چند آدمیوں کے ساتھ مدینہ آکر مشرف با سلام ہوئے اور آنحضرتﷺ کی خدمت میں ایک غلام مدعم پیش کیا ،خیبر کے موقع پر شہید ہوئے۔

### وطن کی واپسی اور تبلیغ اسلام
قبول اسلام کے بعد کچھ دنوں تک قرآن کی تعلیم حاصل کرتے رہے حصول تعلیم کے بعد آنحضرتﷺ نے ایک نامۂ مبارک دیکر انھیں ان کے قبیلہ میں تبلیغ کے لیے بھیجا نامۂ مبارک کا مضمون یہ تھا، بسم اللہ الرحمن الرحیم یہ خط محمد رسول اللہ کی جانب سے رفاعہ بن زید کو دیا جاتا ہے، میں ان کو ان کے قبیلہ میں اور جو اس میں داخل ہوں ان کی طرف بھیجتا ہوں تاکہ وہ انھیں خدا اوررسول کی طرف بلائیں، جو پیش قدمی کریگا وہ حزب اللہ کا ایک فرد ہوگا، اورجو لوگ پیچھے ہٹینگے ان کے لیے دو مہینہ کی مہلت ہے، رفاعہ یہ خط لے کر وطن پہنچے اور چند دنوں میں ان کی کوششوں سے ان کا پورا قبیلہ مشرف باسلام ہو گیا۔

### غلطی سے حملہ
ابھی ان کا قبیلہ مسلمان ہوا تھا کہ دوسری طرف سے زید ؓبن حارثہ نے جو دوسری مہم پر بھیجے گئے تھے پہنچ کر اس پر غلطی سے حملہ کر دیا، کچھ لوگ قتل ہوئے اورکچھ گرفتار ،رفاعہ اپنے قبیلہ کے وفد کے ساتھ آنحضرتﷺ کی خدمت میں فریاد لے کرآئے اوروہ خط پیش کیا آپ نے فرمایا جو ہونا تھا وہ ہو چکا، اب مقتولین کے بارہ میں کیا کیا جائے؟ اس وفد کے ایک رکن ابو زید نے کہا قیدیوں کو رہائی کا حکم صادر فرمایا جائے،باقی جو لوگ قتل ہوئے، ان کا خون معاف کرتے ہیں، اس پر آنحضرتﷺ نے فرمایا، ابو زید کی رائے صائب ہے اورحضرت علیؓ کو زید ؓبن حارثہ کے پاس بھیجا کہ وہ سب قیدیوں کو رہا کر دیں ؛چنانچہ تمام قیدی رہا کر دیے گئے اورجس قدر مال لوٹا گیا تھا سب واپس کر دیا گیا۔

## حوالہ جات
خفاف بن ایماء

### نام ونسب
خفاف نام، باپ کا نام ایماء تھا،نسب نامہ یہ ہے خفاف بن ایماء بن رحضہ بن حربہ ابن خفاف بن حارثہ بن غفار غفاری ان کے والد ایماء بنی غفار کے سرداروں میں تھے۔
### اسلام
خفاف کے گھر میں بہت ابتدا میں اسلام کی روشنی پھیلی ؛چنانچہ ہجرت سے بہت پہلے حضرت ابو زر غفاریؓ کی دعوت پر خفاف اوران کے والد ایماء مشرف باسلام ہوئے اوروہ غفار کے مسلمانوں کی امامت کرتے تھے
 مشہور دشمن اسلام ابو سفیان کو خفاف کے اسلام کی خبر ہوئی تو بولا رات بنی کنانہ کا سردار بے دین ہو گیا۔

خفاف اوران کے والد ایماء مقام عیقہ میں رہتے تھے اورقربت کی وجہ سے بکثرت مدینہ آیا جایا کرتے تھے اس لیے خفاف کا شمار مدنی صحابہ میں ہے۔

6ھ میں جب آنحضرت ﷺ عمرۃ القضا کے لیے نکلے اورمقام ابواء میں قیام فرمایا، تو ایما نے خفاف کے ہاتھ سو بکریاں اوردوبار شتر دودھ نذر بھیجا، آپ نے شکریہ کے ساتھ قبول فرمایا اوربرکت کی دعادی۔

### غزوات
کسی متعین غزوہ میں ان کی شرکت کی تصریح نہیں ملتی لیکن اس شرف سے محروم نہ رہے تھے ،حضرت عمرؓ نے ایک موقع پر خفاف کی لڑکی کی طرف اشارہ کرکے فرمایا تھا کہ اس عورت کے بھائی اور باپ نے ایک قلعہ کا محاصرہ کیا تھا اور مدت کے بعد اس کو فتح کیا۔

### وفات
حضرت عمرؓ کے زمانہ میں وفات پائی۔

### اولاد
موت کے بعد ایک لڑکا اورایک لڑکی یادگار چھوڑی،حضرت عمرؓ خفاف کے خدمات اسلامی کی وجہ سے ان کی اولاد کو بہت مانتے تھے، حضرت عمرؓ کے زمانہ میں خفاف کے داماد کا بھی انتقال ہوگیااور ان کی لڑکی سخت مصیبت میں مبتلا ہو گئی،ایک دن حضرت عمرؓ بازار جا رہے تھے ،راستہ میں ایک جوان عورت نے اُن سے کہا امیر المومنین! میرا شوہر مرگیا ہے اور چھوٹے چھوٹے بچے ہیں، کھیتی اورمویشی کوئی ذریعہ معاش نہیں ہے، مجھ کو ڈر ہے کہ قحط ان بچوں کو ختم کردیگا، میں خفاف بن ایماء کی لڑکی ہوں، میرے باپ حدیبیہ میں رسول اللہ ﷺ کے ساتھ تھے، حضرت عمرؓ اس کی داستانِ غم سن کر ٹھہرگئے اور مرحبا بنسب کہہ کر اس کی دلدہی کی اس کے بعد گھر لیجا کر ایک مضبوط اونٹ لیا اس پردہ گونہ بھر کے کپڑا اورسامانِ خور و نوش بار کرکے اونٹ کی مہار اس عورت کے ہاتھ میں دی اورفرمایا اس کو لیجاؤ، جب تک خدا فارغ البالی نہ عطا کریگا، اس وقت تک یہ ذخیرہ چلے گا، ایک شخص نے اعتراض کیا کہ امیر المومنین! آپ نے ایک عورت کو اتنا دیدیا؟ فرمایا ثکلت امک کیا تجھ کو معلوم نہیں کہ اس کے بھائی اورباپ نے ایک قلعہ کا محاصرہ کیا تھا اورایک مدت کے بعد اس کو فتح کیا۔


## حوالہ جات
زید بن خالد جہنی

## نام ونسب
زید نام ابو عبد الرحمن کنیت، باپ کا نام خالد تھا، قبیلہ جہینہ سے نسبی تعلق تھا۔
### اسلام
حدیبیہ کے پہلے مشرف باسلام ہوئے اورمدینہ ہی میں مستقل بود وباش اختیار کرلی۔

### غزوات
سب سے اول غزوۂ حدیبیہ میں شریک ہوئے، فتح مکہ میں اپنے قبیلہ کے ساتھ تھے،فتحِ مکہ میں اورمسلمان قبائل کی طرح ان کا قبیلہ بھی پرچم لہراتا ہوا داخل ہوا تھا۔

### وفات
زید کا سنہ وفات اورجائے وفات دونوں میں سخت اختلاف ہے،لیکن بردایت صحیح 78ھ میں دیار محبوب میں وفات پائی، وفات کے وقت بچاسی برس کی عمر تھی۔


## حوالہ جات
زبرقان بن بدر

### نام ونسب
حسین نام، ابو عیاش کنیت، زبرقان لقب، نسب نامہ یہ ہے، زبرقان بن بدر ابن امرؤ القیس بن خلف بن بہدلہ بن عوف بن کعب بن زید مناۃ بن تمیم تمیمی سعدی، زبرقان تمیمی کے شاہی خاندان کے رکن اوراپنے قبیلہ کے سردار تھے،اسلام کے بعد بھی ان کا یہ اعزاز اور مرتبہ برقرار رہا۔
### اسلام
9ھ میں وفد تمیم کے ساتھ مدینہ آئے،وفد کے تمام ارکان شاہی خاندان سے تعلق رکھتے تھے،اس لیے مدینہ میں بھی جاہلی ٹھاٹھ کے ساتھ آئے،تعلی اورفخاری کے لیے آتش بیان خطیب اورسحر بیان شعرا ساتھ تھے،آستان نبوی پر پہنچ کر رسول اللہ ﷺ سے اجازت مانگی، محمد جئناک نفاخرک فاذن لشاعر نا محمد، ہم تم سے مفاخرۃ کے لیے آئے ہیں ہمارے شاعروں کو اجازت دو، آپ سے اجازت لے کر مجلس مفاخرہ منعقد کی اوربنی تمیم کے شعرا اور خطباء نے ان کی عالی نسبی، بادشاہی اوراثر واقتدار کے ترانے گائے، زبر قان بن بدر نے بھی ایک پر زور قصیدہ جو تمام ترنخوت، تعلی فخاری اورخود ستائی پر مشتمل تھا سنایا، طوطی اسلام حضرت حسانؓ ابن ثابؓت نے اس کا جواب دیا، ان کی فصاحت و بلاغت اور شاعرانہ عظمت کو دیکھ کر ارکان وفد دنگ رہ گئے اوراقرعؓ بن حابس کی تحریک سے سب نے اسلام قبول کر لیا، اقرعؓ بن حابس کے حالات میں اس مجلس مفاخرہ کے تفصیلی حالات لکھے جاچکے ہیں۔

### امارت بنی سعد اورفتنہ ردہ
قبول اسلام کے بعد آنحضرتﷺ نے زبرقان کو بنی سعد کا امیر مقرر فرمایا، آپ کی وفات کے وقت وہ اس عہد پر تھے، (حضرت ابوبکرؓ کی مسند نشینی کے بعد جب ارتداد کا فتنہ اٹھا، اوربنی تمیم کی بہت سی شاخیں مرتد ہوگئیں اور زکوٰۃ دینے سے انکار کر دیا، اس وقت زبرقان نے اپنی کوششوں سے اپنے قبیلہ بنی سعد کو اس وبا سے بچائے رکھا اورجب دستور زکوٰۃ وصول کرکے حضرت ابوبکرؓ کی خدمت میں بھیجی  حضرت ابوبکرؓ نے اس خدمت کے صلہ میں انھیں ان کے عہدہ پر برقرار رکھا۔

### عہد فاروقی
حضرت عمرؓ کے زمانہ میں بھی زبر قان اپنی مفوضہ خدمت انجام دیتے رہے ایک مرتبہ زکوٰۃ کی رقم لیے ہوئے مدینہ آ رہے تھے ،راستہ میں مشہور شاعر حطیہ سے ملاقات ہوئی، یہ وہ زمانہ تھا کہ عراق فتح ہو چکا تھا، اورعرب بھی دنیا وی تکلفات سے آشنا ہوچلے تھے اور یہاں کے جوش باش عیش پرست عرب کے خشک اوربنجر علاقہ سے تبدیل آب وہوا اور عیش پرستی کے لیے عراق پہنچتے تھے ،حطیہ بھی اس مقصد سے عراق جارہا تھا، زبرقان عہد رسالت کی سادگی کی جگہ اس قسم کے تعیش کو نا پسند کرتے تھے؛چنانچہ انھوں نے حطیہ کو اس راہ سے روک کر اپنے گھر واپس کر دیا اورکہا کہ وہ ان کی واپسی تک ان کا مہمان رہے ،حطیہ اس وقت تو لوٹ گیا، لیکن زبر قان نے اس کے شاعرانہ جذبات کو ٹھیس لگائی تھی، اس لیے زبرقان کی ایک ہجو کہہ ڈالی، انھوں نے حضرت عمرؓ سے اس کی شکایت کی، آپ نے استادِ فن حضرت حسان ؓبن ثابت سے رائے طلب کی کہ حطیہ کے اشعار ہجو میں آتے ہیں یا نہیں انھوں نے فیصلہ کیا کہ ہجو ہے، اثباتِ جرم کے بعد حضرت عمرؓ نے حطیہ کو قید کر دیا، لیکن پھر کچھ دنوں کے بعد حضرت عبد الرحمن بن عوف اورزبیر بن عوامؓ کی سفارش پر آیندہ کے لیے توبہ کراکے رہا کر دیا۔

### اظہار حق میں جرأت
زبرقان اظہارحق میں بڑے جری اوربے باک تھے ،حق پر ٹوکنے میں کسی کی پروا نہ کرتے تھے، زیاد کا جو روستم مشہور ہے، اس کے پاس جاکر کہا کہ خلقِ خدا تمھارے جو روظلم پر خندہ زن ہے۔

### وفات
ان کے وفات کا صحیح زمانہ متعین نہیں کیا جا سکتا، امیر معاویہ کے عہد تک ان کی زندگی کا پتہ چلتا ہے۔
### حلیہ
باپ کا نام بدر تھا، زبرقان اسی بدر کے لڑکے تھے اور اپنے غیر معمولی حسن وجمال کی وجہ سے "ماہ نجد" کہے جاتے تھے،مکہ جاتے تھے تو فتنہ کے خیال سے چہرہ پر ڈھاٹا باندھ لیتے تھے تاکہ صورت پر کسی کی نظر نہ پڑنے پائے۔


## حوالہ جات

زمرہ:صحابہ
سعد الاسود

### نام ونسب
سعد نام تھا، بہت سیاہ اورکم رو تھے اس لیے "اسود" سیاہ کہلاتے تھے، لیکن نسبابنی سہم کے ممتاز رکن تھے۔
### اسلام
ان کے اسلام کا زمانہ متعین نہیں،اسلام کا واقعہ یہ ہے کہ آنحضرتﷺ کی خدمت میں حاضر ہوکر عرض کیا کہ یا رسول اللہ کیا میری سیاہ روئی اوربد صورتی مجھ کو جنت کے داخلہ سے روکے گی ،فرمایا اس ذات کی قسم جس کے ہاتھ میں میری جان ہے نہیں روکے گی، بشرطیکہ خدا سے ڈرو اور اس چیز پر جسے رسول اللہ لائے ہیں ایمان لاؤ، یہ خوش خبری سن کر انھوں نے کہا اشہد ان لا الہ الا اللہ واشہدان محمد عبدہ ورسولہ کلمۂ شہادت پڑھ کر پوچھا میرے کیا حقوق ہیں فرمایا تمھارے وہی حقوق ہیں جو اورمسلمانوں کے ہیں اور تم پر وہی فرائض ہیں جو دوسرے مسلمانوں پر ہیں اور تم ان کے بھائی ہو۔
### شادی
ظاہری شکل وصورت سے محروم تھے،اس لیے کوئی شخص ان کے ساتھ عقدِ مناکحت پر تیار نہ ہوتا تھا، قبولِ اسلام کے بعد رسول اللہ ﷺ سے عرض کیا جو لوگ یہاں موجود ہیں اور جو نہیں ہیں میں نے سب کو شادی کا پیام دیا، لیکن میری سیاہی اوربد روئی کی وجہ سے کوئی اس رشتہ پر آمادہ نہیں ہوتا، گو سعد ظاہری آب ورنگ سے محروم تھے، لیکن دل نور ایمان سے منور ہو چکا تھا، اس کے بعد ظاہری حسن وجمال کی ضرورت نہ تھی، اس لیے ان کی درخواست پر رسول اللہ ﷺ نے فرمایا کہ عمر یا عمرو بن وہب (عمر بن وہب قبیلہ ثقیف کے ایک درشت مزاج نو مسلم تھے) کے پاس جاکر ان کا دروازہ کھٹکھٹاؤ اورسلام کے بعد ان سے کہو کہ اللہ کے نبی نے تمھاری لڑکی میرے ساتھ بیاہ دی ،عمرو بن وہب کی نوخیز حسین وجمیل اور ذکی و ذہین لڑکی تھی،سعد نے ان کے گھر جاکر دروازہ کھٹکھٹایا گھروالوں نے دروازہ کھولا تو سعد نے انھیں رسول اللہ ﷺ کا فرمان سنایا، ان لوگوں نے سعد کی صورت دیکھ کر انھیں سختی سے واپس کر دیا اتنے میں لڑکی آواز سن کر خود نکل آئی اور سعد کو آواز دی کہ بندۂ خدا لوٹ آؤ اگر رسول اللہ ﷺ نے تمھاری ساتھ میری شادی کردی ہے تو میں اسے منظور کرتی ہوں اوراس چیز پر رضا مند ہوں، جس سے خدا اوراس کا رسول راضی ہے،پھر اپنے باپ سے کہا کہ قبل اس کے کہ وحی الہی آپ کو رسوا کرے آپ اپنی نجات کی کوشش کیجئے یہ فوراً دوڑے ہوئے رسول اللہ ﷺ کی خدمت میں گئے آپ نے پوچھا تم ہی نے میرے فرستادہ کو لوٹایا تھا؟ عرض کیا ہاں لیکن یہ غلطی لا علمی میں ہوئی ہم کو اس شخص کی بات کا اعتبار نہ تھا، اب آپ سے مغفرت چاہتے ہیں ہم نے لڑکی بیاہ دی۔
اس کے بعد رسول اللہ ﷺ نے سعد سے فرمایا اب اپنی بیوی کے پاس جاؤ وہ یہاں سے اٹھ کر بیوی کے واسطے تحائف خریدنے کے لیے بازار گئے یہاں انھوں نے ایک منادی کی آواز سنی یا خلیل اللہ ارکبی وبالجنۃ البشری خدا کے شہ سوار وجہاد کے لیے سوار ہوجاؤ اور جنت کی بشارت لو، اس آواز کا سننا تھا کہ سارے ولولے اورجذبات سرد پڑ گئے اورجہاد فی سبیل اللہ کا خون رگوں میں دوڑنے لگا، نو عروس کے لیے تحائف کا خیال چھوڑدیا اورجہاد کے لیے تلوار،نیزہ اورگھوڑا خریدا اور عمامہ باندھ کر مہاجرین کی جماعت میں پہنچے، کسی نے ان کو نہ پہچانا،رسول اللہ ﷺ نے بھی دیکھا مگر نہ پہچان سکے ،میدانِ جنگ میں نہایت جوش وخروش سے لڑے، گھوڑا اڑا تو پیدل آستین چڑھا کر لڑنے لگے، اس وقت آنحضرتﷺ نے ہاتھون کی سیاہی سے پہچان کر آواز دی سعد! مگر یہ وارفتگی کے عالم میں تھے کوئی خبر نہ ہوئی اورلڑتے لڑتے شہید ہو گئے، اورنو عروس کے آغوش کی بجائے تیغ عروس کے گلے مل کر ابدی و سرمدی زندگی حاصل کی،آنحضرت ﷺ کو خبر ہوئی تو ان کی لاش کے پاس تشریف لاکر ان کا سر گود میں رکھ لیا اوران کے اسلحہ اورگھوڑا ان کی بیوہ نوعروس کے پاس بھجوادیا اور ان کے سسرال والوں کے پاس کہلا بھیجا کہ خدا نے تمھاری لڑکیوں سے بہتر لڑکی کے ساتھ ان کی شادی کردی۔

## حوالہ جات
سعد بن عائذ

**سعد بن عائذ** صحابی رسول تھے۔
## نام ونسب
سعد نام، قرظ لقب، باپ کا نام عائذ تھا، مشہور صحابی حضرت عمار ؓبن یاسر کے غلام تھے۔
## اسلام
ان کے اسلام کا زمانہ متعین طور سے نہیں بتایا جا سکتا، قیاس یہ ہے کہ اپنے آقا کے ساتھ دعوت اسلام کے آغاز میں مشرف باسلام ہوئے ہوں گے۔
## مسجد قبا کی موذنی
حضرت سعدؓ ان صحابہ میں ہیں جن کے سرپر رسول اللہ ﷺ نے دست شفقت پھیر کر برکت کی دعادی اورمسجد قبا کا موذن اورمسجد نبویﷺ میں حضرت بلالؓ کا نائب مقرر کیا؛چنانچہ مسجد قبا میں مستقل اورمسجد نبویﷺ میں حضرت بلالؓ کی غیر حاضری میں اذان دیتے تھے۔

## وفات
حجاج کے زمانہ تک زندہ تھے 74ھ میں وفات پائی۔ وفات کے بعد دو لڑکے عمار و عمر یادگار چھوڑے امام مالک ؒ کے زمانہ میں ؛بلکہ ان کے بعد تک مسجد نبویﷺ کی موذنی کا عہدہ سعد کی اولاد میں رہا۔

## ذریعہ معاش
سعد ابتدا میں تنگدست تھے آنحضرت ﷺ سے تنگدستی کی شکایت کی آپ نے تجارت کرنے کا مشورہ دیا؛ چنانچہ انھوں نے ایک خاص پتے کی جسے عرب میں قرظہ کہتے تھے اور کھال پکانے میں کام آتا تھا، تجارت شروع کی، اس تجارت میں بڑی برکت ہوئی، سعد اس کے مستقل تاجر ہو گئے اور اسی سبب سے سعد القرظ کہلانے لگے۔

## فضل وکمال
فضل وکمال کی سند کے لیے مسجد نبوی کی موذنی کافی ہے، رسول اللہ ﷺ سے حدیثیں بھی روایت کی ہیں۔

## حوالہ جات

زمرہ:مدینہ منورہ میں وفات پانے والی شخصیات
زمرہ:74ھ کی وفیات
زمرہ:3ھ کی پیدائشیں
زمرہ:اصحاب احد
تیرا میرا پیار

**تیرا میرا پیار** (ترکی:Afili Aşk) ایک ترک ٹیلی ویژن سلسلہ ہے جو کریم (چاعلار ارطغرل) اور عائشہ (بورجو اوزبرک) نامی ایک جوڑے کی کہانی پر مبنی ہے۔ اس ڈرامے کی پہلی قسط  کو 12 جون 2019ء کو جاری کیا گیا۔ یہ ڈراما 19 مارچ 2020ء کو اختتام پر پہنچا۔ اس کی ہدایت کاری سردار گوزلیکلری نے کی تھی۔

## کہانی
اس سلسلے کی کہانی ایک جوڑے، کریم (چاعلار ارطغرل) اور عائشہ (بورجو اوزبرک) پر مبنی ہے۔ عائشہ ایک غریب گھرانے سے تعلق رکھتی ہے جب کہ کریم ایک امیر گھرانے سے تعلّق رکھتا ہے اور وہ شہر کا مشہور کھلنڈرا شخص (playboy) رہتا ہے جو لڑکیوں کے دلوں پر راز کرتا ہے۔

## کردار
* چاعلار ارطغرل بطور کریم ییتر
* بورجو اوزبرک بطور عائشہ اوزکایالی/ عائشہ ییتر

## ایوارڈز اور نامزدگی

## حوالہ جات

زمرہ:کنال ڈی کے ڈرامے
زمرہ:مزاحیہ ٹیلی ویژن سیریز
زمرہ:ترکی مزاحیہ ٹیلی ویژن سیریز
زمرہ:2020ء میں ختم ہونے والے ترکی ٹیلی ویژن سلسلے
زمرہ:2019ء میں شروع ہونے والے ترکی ٹیلی ویژن سلسلے
لدھے والا ورکاں

**لدھے والا ورکاں** علاقہ تحصیل مریدکے میں واقع ہے۔‌

## حوالہ جات
سواد بن قارب

### نام ونسب
سواد نام،باپ کا نام قارب تھا،یمن کے مشہور قبیلہ دوس سے نسبی تعلق تھا،زمانہ جاہلیت میں کہانت کا پیشہ کرتے تھے۔
### اسلام
ہجرت مدینہ کے زمانہ میں خواب میں ظہور نبوی کی بشارت ملی ،رویائے صادقہ دل میں اثر کر گیا، فورا وطن سے مکہ روانہ ہو گئے،راستہ میں خبرملی جس گو ہر مقصود کی تلاش میں نکلے ہیں وہ مدینہ جاچکا، یعنی آنحضرتﷺ ہجرت فرماچکے ،یہ خبر سن کر راستہ ہی سے مدینہ لوٹ پڑے، وہاں پہنچکر آنحضرتﷺ کو پوچھا،معلوم ہوا مسجد میں تشریف فرما ہیں، اونٹ بٹھا کر مسجد پہنچے، آنحضرتﷺ کے گرد صحابہ کا مجمع تھا عرض کیا یا رسول اللہ کچھ میری داستان بھی سنی جائے، حضرت ابوبکرؓ نے کہا قریب آکر بیان کرو، چنانچہ پاس جاکر انھوں نے پوری سرگزشت سنائی اوراسی وقت خلعتِ اسلام سے سرفراز ہو گئے،ان کے اسلام سے آنحضرتﷺ اورصحابہ کرام کو اتنی مسرت ہوئی کہ ان کے چہروں پر خوشی کا رنگ دوڑ گیا اس غیر معمولی مسرت کا سبب یہ تھا کہ عربوں میں کاہنوں کی بڑی وقعت تھی اورانہیں ایک طرح کی مذہبی سیادت حاصل تھے، اس لیے عوام پر ان کے اسلام کا اثر بہت اچھا پڑتا تھا۔
حضرت عمرؓ ان کاخواب ذوق و شوق سے سنا کرتے تھے، ایک مرتبہ یہ حضرت عمرؓ کے پاس گئے، آپ نے پوچھا اب بھی تم کو کہانت میں کچھ دخل ہے، چونکہ اسلام کہانت کا مخالف تھا اور سواد کے زنگِ کہانت کو اسلام کے صیقل نے بالکل صاف کر دیا تھا، اس لیے اس سوال سے قدرۃ سواد کو تکلیف ہوئی،برہم ہوکر جواب دیا، سبحان اللہ ! خدا کی قسم اس وقت جس طرح آپ نے میرا استقبال کیا ویسا میرے کسی ساتھی نے نہ کیا تھا، حضرت عمرؓ نے اس برہمی پر فرمایا سبحان اللہ ! جس کفر وشرک میں ہم مبتلا تھے وہ تمھارے کہانت سے کہیں بڑھ کر تھا( یعنی ہماری اسلام کے قبل کی حالت تم سے بھی بد تر تھی، اس لیے تم کو اس سوال پر بگڑنا نہ چاہیے) میں نے تمھارا واقعہ سناہے ،وہ مجھ کو بہت عجیب وغریب معلوم ہوا، اس لیے میں اس کو خود تمھاری زبان سے سننا چاہتا ہوں، حضرت عمرؓ کی خواہش پر انھوں نے پورا واقعہ سنایا۔

### وفات
وفات کے بارے میں ارباب سیر خاموش ہیں۔
### حلیہ
صورۃ نہایت حسین و جمیل تھے۔
### فضل وکمال
مذہبی حیثیت سے ان کا کوئی پایہ نہ تھا لیکن زمانہ جاہلیت میں بہت ممتاز حیثیت رکھتے تھے،کہانت میں جو زمانہ جاہلیت کا بڑا معزز علم تھا، یدِ طولیٰ رکھتے تھے، شاعر بھی تھے؛چنانچہ حضرت عمرؓ کو خواب کی داستان نظم ہی میں سنائی تھی۔


## حوالہ جات
شیبہ بن عتبہ

### نام ونسب
شیبہ نام،ابوہاشم کنیت،نسب نامہ یہ ہے، شیبہ بن عتبہ بن ربیعہ بن عبد شمس بن عبد مناف بن قصی قرشی عبشمی،شیبہ کے والد عتبہ اوربہنوئی ابو سفیان اسلام کے بڑے دشمن تھے، عتبہ جنگ بدر میں قریشی فوج کے سپہ سالار تھے۔
### اسلام
گوشیبہ کا گھرانا اسلام کی دشمنی سے تیرۂ وتار ہورہا تھا، لیکن فتح مکہ کے بعد جب روسائے قریش کے لیے کوئی پناہ باقی نہ رہی توشیبہ بھی مسلمان ہو گئے۔

### جنگ یرموک
عہد نبوی اورعہدِ صدیقی میں کہیں ان کا پتہ نہیں چلتا، عہد فاروقی میں میدانِ جہاد میں قدم رکھا اورشام کی مشہور جنگ قادسیہ میں ایک آنکھ شہید ہوئی۔

### وفات
شام کی فتح کے بعد یہیں مستقل سکونت اختیار کرلی اوریہیں عہدِ عثمانی میں وفات پائیبعض روایتوں سے امیر معاویہ کے زمانہ میں وفات کا پتہ چلتا ہے۔
### فضل وکمال
فضل وکمال کے اعتبار سے ممتاز شخصیت رکھتے تھے،ارباب سیر انھیں فاضل صحابہ میں شمار کرتے ہیں ابو وائل اورابو ہاشم اوسی نے ان سے روایت کی ہے۔
آنحضرتﷺ کی خدمت میں بہت بے باک تھے اور کبار صحابہ انھیں "رجل صالح"بھلے آدمی کے لقب سے یاد کرتے تھے،کہیل بن حرملہ روایت کرتے ہیں کہ ابو ہریرہ دمشق آئے اورابو کلثوم سروی کے مہمان ہوئے، ہم لوگ ان سے ملنے کے لیے گئے،باتوں باتوں میں "صلوٰۃ وسطیٰ" کا ذکر آیا اس کی تعیین میں اختلاف پیدا ہوا، ابو ہریرہؓ نے کہا اس مسئلہ میں تم میں بھی اختلاف ہے ،جس میں ہم لوگوں میں مقام قباء میں رسول اللہ ﷺ کے گھر کے پاس اختلاف ہوا تھا ہم میں ایک رجل صالح ابو ہاشم بن عتبہ بن ربیعہ تھے،یہ رسول اللہ ﷺ کی خدمت میں بہت بیباک تھے ،وہ فوراً آپ کی خدمت میں گئے اوردریافت کرکے واپس آکر بتایا کہ صلوۃ وسطی عصر ہے۔

### دنیاوی ابتلا پر تاسف
عہدِ نبویﷺکے بعد مسلمانوں کی زندگیاں بہت بدل گئی تھیں،شیبہ اسے دیکھ کر روتے تھے،ایک مرتبہ شیبہ بیمار ہوئے،ان کے بھانجے امیر معاویہ عیادت کے لیے آئے، شیبہ رونے لگے، معاویہ نے پوچھا آپ روتے کیوں ہیں، مرض کی تکلیف ہے یا دنیا چھوڑنے کا غم ہے، کہا یہ کچھ نہیں ہے، رسول اللہ ﷺ نے مجھ سے عہد کیا تھا کہ "ابو ہاشم ممکن ہے تم اس زمانہ تک زندہ رہو جب مسلمانوں میں مال کی کثرت ہوگی،ایسے وقت میں تمھارے لیے ایک خادم اور جہاد فی سبیل اللہ کے لیے ایک سواری کافی ہے اس ارشاد کے مقابلہ میں اتنا کچھ جمع کر رکھا ہے۔


## حوالہ جات
عائذ بن عمرو

### نام ونسب
عائذ نام، ابو ہبیر کنیت، نسب نامہ یہ ہے،عائذ بن عمرو بن بلال بن عبید بن یزید بن رواحہ بن رغیبہ بن عدی بن عامر بن ثعلبہ بن ثور بن ہدمہ بن لاطم بن عثمان بن عمرو بن اوبن طانجہ بن الیاس بن مضر مزنی۔
### اسلام
ہجرت کے ابتدائی سنون میں مشرف باسلام ہوئے،صلح حدیبیہ میں آنحضرتﷺ کے ہمرکاب تھے،رضوان کے شرف سے بھی مشرف ہوئے  لیکن اس کے بعد کسی غزوہ میں ان کا پتہ نہیں چلتا۔
### بصرہ کا قیام
بصرہ آباد ہونے کے بعد یہاں گھر بنالیا اورگوشۂ عزلت میں زندگی بسر کرنے لگے، کہیں آتے جاتے نہ تھے  اوربغیر کسی مجبوری اورخاص ضرورت کے کسی سے ملتے جلتے نہ تھے ،جب عبید اللہ ابن زیاد کی سخت گیریوں سے اہل بصرہ گھبرا گئے،تو عائذ کو مجبوراً اسے یہ فرمان رسول سنانے کے لیے نکلنا پڑا کہ میں نے رسول اللہ ﷺ سے سنا ہے کہ بدترین گلہ بان وہ ہے جو گلہ کے لیے بیدرد اوردرشت ہواس لیے تم کو ان میں سے نہ ہونا چاہیے۔

### وفات
یزید کے عہدِ حکومت میں بصرہ میں وفات پائی،ان کی وفات کے زمانہ میں عبید اللہ بصرہ کا گورنرتھا، دستور تھا کہ ممتاز اشخاص کی نماز جنازہ والی پڑھایا کرتے تھے، عائذ کو اس کا نماز جنازہ پڑھانا منظور نہ تھا، اس لیے وہ ایک صحابی حضرت ابو برزہؓ کو نماز پڑھانے کی وصیت کرتے گئے تھے، اس کی وفات کے بعد عبید اللہ حسب دستور نماز پڑھانے کے لیے نکلا تو راستہ میں اس کو عائذ کی وصیت معلوم ہوئی،اس لیے کچھ دور جنازہ کی مشایعت کرکے لوٹ گیا۔

### فضل وکمال
عائذ آنحضرتﷺ کے ممتاز صحابہ میں تھے، علامہ ابن عبد البر لکھتے ہیں :کان من صالحی الصحابہ  ان سے سات حدیثیں مروی ہیں، ان میں سے ایک متفق علیہ ہے ان کے رواۃ میں معاویہ ابن قرہ ،ابو عمران جونی،عامر الاحول،ابو حمزہ ضبعی، حشرج وغیرہ قابل ذکر ہیں ان کے معاصرین ان کے مذہبی معلومات سے استفادہ کرتے تھے ،ایک مرتبہ ابو حمزہ کو وتر کے متعلق کچھ پوچھنے کی ضرورت پیش آئی تو انھوں نے عائذ سے سوال کیا عائذ نے ان کے سوال کا تشفی بخش جواب دیا۔


## حوالہ جات
عباس بن مرداس

### نام ونسب
عباس نام، ابو الفضل کنیت، نسب نامہ یہ ہے:عباس بن مرداس بن ابی عامر ابن حارثہ بن عبد بن عبس بن رفاعہ بن حارث بن حی بن حارث بن بہثہ بن منصور اسلمی،عباس اپنے قبیلہ کے سردار تھے۔
### اسلام سے پہلے
عباس کی فطرت ابتدا ہی سے سلیم واقع ہوئی تھی؛چنانچہ زمانۂ جاہلیت میں بھی جب کہ سارے عرب میں بادہ وساغر کا دور چلتا تھا،ان کی زبان بادہ ٔ ناب کے ذائقہ سے آشنا نہ ہوئی لوگوں نے پوچھا شراب کیوں نہیں پیتے اس سے جرأت وقوت پیدا ہوتی ہے، کہا میں قوم کا سردار ہوکر بے عقل بننا نہیں پسند کرتا، خدا کی قسم میرے پیٹ میں کبھی وہ چیز نہیں جا سکتی جو عقل و خرد سے بیگانہ بنادے۔

### اسلام
عباس ؓ کے اسلام کا واقعہ غیبی تلقین کا ایک نمونہ ہے،ان کے والد ضمار نام ایک بت کی پرستش کرتے تھے،ان سے کہا تم بھی اسے پوجا کرو، یہ تمھارے نفع و نقصان کا مالک ہے؛چنانچہ باپ کے حکم کے مطابق یہ بھی ضمار کو پوجنے لگے، ایک دن دوران پرستش میں ایک منادی کی آواز سنی،جو ضمار کی بربادی اوررسول اللہ ﷺ کی نبوت کی منادی کررہی تھی، عباس سلیم الفطرت تھے،اتنا واقعہ تنبیہ کے لیے کافی تھا؛چنانچہ فورا پتھر کو آگ میں جھونک دیا اور آنحضرتﷺ کی خدمت میں حاضر ہوکر مشرف باسلام ہو گئے۔

### غزوات
اسلام لانے کے کچھ دنوں بعد اپنے قبیلہ کے نو سو مسلح آدمیوں کو لے کر آنحضرتﷺ کی امداد کے لیے آگئے پھر فتح مکہ کی مسرت میں انھوں نے ایک پر زور قصیدہ کہا۔

فتحِ مکہ کے بعد حنین میں شریک ہوئے، آنحضرتﷺ نے حنین کے غنیمت میں سے سو اونٹ مرحمت فرمائے  حنین کے بعد طائف اوراوطاس کے غزوات میں بھی ساتھ تھے،ہر جنگ کے خاتمہ پر پر زور قصائد کہتے تھے،ابن ہشام نے سیرۃ میں یہ قصائد نقل کیے ہیں، ان لڑائیوں کے علاوہ غزوات میں بھی شریک ہوئے،جنگ کے زمانہ میں آتے تھے اور اختتام جنگ کے بعد پھر لوٹ جاتے تھے۔

### وفات
ان کے زمانۂ وفات کی تعیین میں ارباب سیر خاموش ہیں، بصرہ کے صحرا میں قیام تھا اکثر شہر آیا جایا کرتے تھے۔
### فضل وکمال
فضل وکمال کے اعتبار سے کوئی لائقِ ذکر شخصیت نہیں رکھتے تھے،تاہم ان کی روایات سے حدیث کی کتابیں بالکل خالی نہیں ہیں، ان کے لڑکے کنانہ نے ان سے روایت کی ہے۔

شاعری میں البتہ ممتاز حیثیت رکھتے تھے،غزوات کے سلسلہ میں بڑے پر زور قصائد لکھتے تھے ان کی شاعری میں جوشِ شجاعت کے ساتھ نور ہدایت کی بھی جھلک ہوتی تھی،اشعارِ ذیل میں اس کا ثبوت ہیں:
یا خاتم النباء انک مرسل بالحق کل ھدی البیعل ھداک
اے خاتم المخبرین!تم حق کے ساتھ بھیجے گئے ہو اورخدا نے تم کو ہدایت کے تمام راستوں کی راہ دکھادی ہے۔
ان الا لہ بنی علیک مجۃ فی خلقہ ومحمدا اسماکا
خدا نے تم کو اپنی مخلوق کی محبت کی بنیاد قرار دیا ہے، اورتمہارا نام محمد رکھا ہے۔


## حوالہ جات
سعید بن یربوع

## نام ونسب
جاہلی نام صرم تھا،آنحضرتﷺ نے بدل کر سعید رکھا،ابو ہود کنیت،نسب نامہ یہ ہے، سعید بن یربوع بن عنکثہ بن عامر بن مخزوم قرشی عامری۔

### اسلام وغزوات
باختلافِ روایت فتح مکہ سے کچھ پہلے یا فتحِ مکہ میں مشرف باسلام ہوئے ،پہلی روایت کی رو سے غزوۂ فتح میں آنحضرتﷺ کے ساتھ تھے،  فتح مکہ کے بعد جنگ حنین میں شریک ہوئے ،آنحضرتﷺ نے حنین کے مالِ غنیمت سے پچاس اونٹ مرحمت فرمائے۔

### عہدِ فاروقی
حضرت عمرؓ کے زمانہ میں آنکھوں کی بصارت جاتی رہی،حضرت عمرؓ اظہار ہمدردی کے لیے آئے اورکہا کہ مسجد نبویﷺ میں جمعہ اور نماز جماعت نہ چھوڑنا سعید نے کہا، میرے پاس کوئی رہنما نہیں ہے، اس عذر پر انھیں حضرت عمرؓ نے ایک رہنمادیا  چنانچہ نا بینا ہونے کے بعد بھی اسی آدمی کی مدد سے مسجد آتے تھے اور جماعت ناغہ نہ ہوتا تھا۔
### وفات
امیر معاویہ کے زمانہ 54ھ میں وفات پائی، وفات کے وقت 124 سال کی عمر تھی۔

### فضل وکمال
فضل وکمال کے لحاظ سے کوئی قابلِ ذکر شخصیت نہیں رکھتے ہیں تاہم ان کی روایت سے حدیث کی کتابیں خالی نہیں ہیں۔

### احترام رسول
سعید آنحضرتﷺ کا اتنا احترام کرتے تھے کہ رسول اللہ کے مقابلہ میں کسی بڑائی کو اپنی طرف منسوب کرنا پسند نہ کرتے تھے ،عمر میں سعید رسول اللہ ﷺ سے بہت بڑے تھے،لیکن اس تفاوت کا اظہار بھی وہ بڑائی کے لفظ سے پسند نہ کرتے تھے، ایک مرتبہ رسول اللہ ﷺ نے ان سے پوچھا ہم میں تم میں کون بڑا ہے، گو سعید عمر میں بڑے تھے،لیکن پاس ادب سے اس کا اظہار اس طرح کیا کہ آپ مجھ سے بلند اور بہتر ہیں،البتہ میں آپ سے پہلے پیدا ہوا ہوں۔


## حوالہ جات

زمرہ:54ھ کی وفیات
زمرہ:مدینہ منورہ میں وفات پانے والی شخصیات
زمرہ:558ء کی پیدائشیں
زمرہ:674ء کی وفیات
زمرہ:مدینہ کی شخصیات
زمرہ:بنی مخزوم
حفیظ میرٹھی

**حفیظ میرٹھی** کلاسیکی اردو شاعری کے نمائندہ مقبول عام شاعر ہیں
## نام
نام حفیظ الرحمن اور حفیظ (میرٹھی) تخلص تھا۔ ان کے والد حکیم محمد ابراہیم خلیل کرت پوری تھے
## ولادت
10؍جنوری 1922ء کو میرٹھ میں اپنے نانا کے پیدا ہوئے۔ان کا آبائی علاقہ کرت پور ضلع بجنور تھا۔
## تعلیم
حفیظ میرٹھی نے فیض عام انٹر کالج سے ہائی اسکول کا امتحان پاس کیا۔ ان کے نانا منشی خادم حسین کے انتقال کی وجہ سے ان کا تعلیمی سلسلہ منقطع ہو گیا۔ 1947ء میں انھوں نے پرائیوٹ طور پر ایف اے کا امتحان پاس کیا۔
## عملی زندگی
1950 ء میں معروف رسالے ماہنامہ معیار میرٹھ کے مدیر ہوئے عملی زندگی میں ملازمت کرتے رہے فیض عام انٹر کالج میرٹھ اور کلکٹریٹ کی ملازمت شامل ہے جہاں سے 10 جنوری 1992ء کو سبکدوش ہوئے ۔ جماعت اسلامی ہند سے تعلق کی وجہ سے 1975ء میں ڈی آئی آر اور 1976ء میں میسا کے تحت گرفتا رہے،
## شاعری
ان کے نانا منشی خادم حسین کو شعروشاعری سے رغبت تھی۔ انھی کی تربیت تھی کہ حفیظ صاحب شاعری میں دل چسپی لینے لگے۔ بعد میں عاصم بریلوی سے مشورہ سخن کرنے لگے۔شاعری کا آغاز 1940 ء کے لگ بھگ کیا، حفیظ صاحب نے مختلف ملکوں کے مشاعروں میں شرکت کی۔
## مجموعہ کلام
* شعروشعور
* متاعِ آخر شب‘۔اس شعری مجموعے پر اتر پردیش اردو اکادمی نے انعام دیا
* کلیاتِ حفیظ میرٹھی‘ بھی شائع ہو گئی ہے۔
## نمونہ کلام
ان کی تصانیف کے نام یہ ہیں:

## وفات
حفیظ میرٹھی نے 7؍جنوری 2000ء کو میرٹھ میں وفات پائی۔

## حوالہ جات

زمرہ:اردو شعرا
زمرہ:1922ء کی پیدائشیں
زمرہ:2000ء کی وفیات
ہارٹن ہیرس ا وھو (فلم)

**ہارٹن ہیرس ا وھو!** () ایک 2008 امریکی کمپیوٹر متحرک ایڈونچر کامیڈی فلم ہے۔ بلیو اسکائی اسٹوڈیوز کے ذریعہ تیار کردہ اور ٹوینٹیتھ سنچری فوکس کے ذریعے تقسیم کردہ ڈاکٹر سیؤس کی اسی نام کی 1954 کی کتاب پر مبنی۔

## کہانی
نول کے جنگل میں ، ہاتھی ہارٹن نے ایک داغے میں آواز سنائی دی۔ وہ دھول کے داغ کو بچانے کے لیے ایک سہ شاخہ استعمال کرتا ہے اور وہ وہویل کے میئر سے رابطہ کرتا ہے۔ ہارٹن کو پتہ چلا کہ اس چھوٹے سے داغے میں ایک شہر مخلوق پر ہجوم ہے اور وہ وہویل کو کسی محفوظ جگہ پر چھوڑنے کا فیصلہ کرتا ہے۔ تاہم ، بری کینگارو ہورٹن کی کہانی پر یقین نہیں رکھتی ہے اور وہ یہ سوچتی ہے کہ وہ نول کے بچوں کے لیے خطرناک ہے ، جس کی وجہ سے وہ اس بات پر یقین کرلیتا ہے جو وہ دیکھ نہیں سکتا ، سنا یا محسوس نہیں کرسکتا اور جانوروں کو ہارٹن کے خلاف اکساتا ہے۔

## حوالہ جات

## بیرونی روابط
* 
* 
* 
* 
* 

زمرہ:2000ء کی دہائی کی امریکی اینیمیٹڈ فلمیں
زمرہ:2008ء کی اینیمیٹڈ فلمیں
زمرہ:2008ء کی فلمیں
زمرہ:2008ء کی کمپیوٹر اینیمیٹڈ فلمیں
زمرہ:2008ء کی مزاحیہ فلمیں
زمرہ:امریکی کمپیوٹر اینیمیٹڈ فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:نظموں پر مبنی فلمیں
زمرہ:ٹوینٹیتھ سنچری فاکس کی فلمیں
زمرہ:دوستی کے بارے میں اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:بات کرنے والے جانوروں کے بارے میں اینیمیٹڈ فلمیں
زمرہ:2000ء کی دہائی کی بچوں کی مزاحیہ فلمیں
زمرہ:2008ء کی موسیقانہ فلمیں
زمرہ:جمی ہیورڈ کی ہدایت کاری میں بننے والی فلمیں
زمرہ:اسٹیو مارٹینو کی ہدایت کاری میں بننے والی فلمیں
زمرہ:جان پاول کی مرتب کردہ موسیقی پر مشتمل فلمیں
زمرہ:سنکو پال اور کین ڈاؤریو کی منظر نویسی میں بننے والی فلمیں
زمرہ:بچوں کی فلمیں
زمرہ:امریکی فلمیں
زمرہ:امریکی بچوں کی فلمیں
زمرہ:جانوروں کے بارے میں فلمیں
زمرہ:ہاتھیوں کے بارے میں فلمیں
زمرہ:کمپیوٹر اینیمیٹڈ فلمیں
زمرہ:امریکی مزاحیہ فلمیں
زمرہ:امریکی مزاحیہ-ڈراما فلمیں
زمرہ:پرندوں کے بارے میں فلمیں
زمرہ:کتابوں پر مبنی فلمیں
زمرہ:اینیمیٹڈ فلمیں
زمرہ:فنطاسیہ فلمیں
زمرہ:مزاحیہ فلمیں
زمرہ:مہماتی  فلمیں
محمد خیر محمد الحجازی

**الشیخ محمد خیر محمد حجازی** المعروف **شیخ مکی حجازی** (پیدائش; 1945 ) ایک پاکستانی نژاد حنفی عالم ہیں جو مکہ ، سعودی عرب میں مقیم ہیں اور حرم میں باب العمرہ کے قریب ہر روز علمی لیکچر دیتے ہیں جس کا مقصد اردو بولنے والے زائرین کی رہنمائی کرنا ہے۔

## ابتدائی زندگی اور تعلیم
شیخ مکی الحجازی 1945 ء کو محمد خیر مکی کے ہاں مکہ مکرمہ میں پیدا ہوئے۔ آپ کے والد بہاولپور کے رہائشی تھے۔

## حوالہ جات

زمرہ:بقید حیات شخصیات
منشی عبدالرحمن خان

**منشی عبد الرحمن خان** ایک پاکستانی ادیب تھے.

## ادبی کام
* چند ناقابل فراموش شخصیات
* بہار رفتا (1975)
* حقائق و معارف (1956)
* سیرت اشرف (1956)
* حقیقت حدیث (1954)
* صحابہ کبار حضرت علی کی نظر میں (1980)
* آئینہ ملتان (1972)
* بازار رشوت، قرآن و حدیث کی روشنی میں (1984)

## مزید دیکھیے
* مصباح الاسلام فاروقی

## حوالہ جات

زمرہ:پاکستانی اردو مصنفین
زمرہ:ملتان کی شخصیات
منڈیلا کاپیرے

**منڈیلا کاپیرے** (وفات 12 جولائی 2020) نمیبی سیاستدان تھا۔

## صوانی عمری
وہ 2020 سے 2021 تک نمیبیا کے قومی اسمبلی کے ارکان رہے۔ کاپیرے 38 سال کی عمر میں کورونا وائرس کا مرض 2019ء سے انتقال کر گئے۔

## حوالہ جات

زمرہ:1980ء کی دہائی کی پیدائشیں
زمرہ:نمیبیا میں کورونا وائرس کی وبا سے اموات
زمرہ:ویکی ڈیٹا سے مختلف مختصر وضاحت
زمرہ:نمیبیائی سیاست دان
دی اینٹ بیلی (فلم)

**دی اینٹ بیلی** () ایک 2006 امریکی کمپیوٹر متحرک فنسیسی مزاحیہ فلم ہے۔ جان اے ڈیوس کی تحریری اور ہدایت کاری اور جان نکل کی 1999 میں بچوں کی اسی کتاب کی کتاب پر مبنی۔

## کہانی
لوکاس نکل (زچ ٹائلر آئیسن) شہر کا نیا بچہ ہے اور مقامی بدمعاش ، اسٹیو (مائلس جیفری) ، اس بات کو یقینی بناتا ہے کہ اسے اس کا پتہ ہے۔ لوکاس بدمعاش ہونے کی وجہ سے اس سے تنگ آچکا ہے ، وہ اپنے مایوسی کو اپنے گھر کے پچھواڑے میں چیونٹیوں پر نکال دیتا ہے ، جیسے ان کو اپنے باغ کی نلی سے چوکنا یا چیونٹی کی پہاڑی پر ٹھوکر مارنا۔ چیونٹیوں نے سمجھ بوجھ سے اس سے تنگ آچکے ہیں اور چیونٹی وزرڈ زوک (نیکولس کیج) اسے دوستانہ سائز کے نیچے گھٹا دینے کے لیے دوائیاں استعمال کرتا ہے۔ لوکاس کو کھنڈر میں سخت مشقت کی سزا سنائی گئی ہے اور چیونٹیوں پر زیادہ تر شفقت کرنا سیکھ لیا ہے۔ جب وہ چیونٹی کا دوست بن جاتا ہے ، تب اسے ایک چیونٹی ہیرو بننا پڑتا ہے جب کیڑوں پر قابو پانے کے مقامی اسٹین بیلز (پال گیا متی) ، جو اس سے بھی بڑا بدمعاش ہے ، پوری کالونی کا صفایا کرنے آتا ہے۔ "چیونٹی بمقابلہ کیڑوں پر قابو پانے" جنگ کا آغاز ہوتا ہے اور زوق نے ہچکچاتے ہوئے قبول کیا کہ لوکاس چیونٹیوں کے بچنے کا واحد موقع ہو سکتا ہے۔

## حوالہ جات

## بیرونی روابط
* 
* 
* 
* 
* 

زمرہ:2000ء کی دہائی کی امریکی اینیمیٹڈ فلمیں
زمرہ:2006ء کی فلمیں
زمرہ:2006ء کی کمپیوٹر اینیمیٹڈ فلمیں
زمرہ:2006ء کی مزاحیہ فلمیں
زمرہ:آئی میکس فلمیں
زمرہ:امریکی تھری ڈی فلمیں
زمرہ:امریکی کمپیوٹر اینیمیٹڈ فلمیں
زمرہ:بچوں کی کتابوں پر مبنی اینیمیٹڈ فلمیں
زمرہ:پلے ٹون فلمز
زمرہ:تھری ڈی اینیمیٹڈ فلمیں
زمرہ:لاس ویگاس ویلی میں فلم سیٹ
زمرہ:وارنر بردرز کی اینیمیٹڈ فلمیں
زمرہ:وارنر بروز کی فلمیں
زمرہ:2000ء کی دہائی کی انگریزی زبان کی فلمیں
زمرہ:سائز کی تبدیلی کے بارے میں فلمیں
زمرہ:جان ڈیبنی۔ کی مرتب کردہ موسیقی پر مشتمل فلمیں
زمرہ:2007ء کی فلمیں
زمرہ:جاپانی زبان کی فلمیں
زمرہ:2000ء کی دہائی کی تھری ڈی فلمیں
زمرہ:امریکی مزاحیہ-ڈراما فلمیں
زمرہ:جانوروں کے بارے میں فلمیں
زمرہ:حشرات کے بارے میں فلمیں
زمرہ:2000ء کی دہائی کی فنطاسیہ فلمیں
زمرہ:جانوروں کے بارے میں اینیمیٹڈ فلمیں
زمرہ:کمپیوٹر اینیمیٹڈ فلمیں
زمرہ:مہماتی  فلمیں
زمرہ:بچوں کی فلمیں
زمرہ:مزاحیہ فلمیں
زمرہ:ادب پر مبنی فلمیں
زمرہ:کتابوں پر مبنی فلمیں
زمرہ:فنطاسیہ فلمیں
زمرہ:کولمبیا پکچرز کی فلمیں
زمرہ:2005ء کی فلمیں
زمرہ:جیمز نیوٹن ہاورڈ کی مرتب کردہ موسیقی پر مشتمل فلمیں
زمرہ:2006ء کی بچوں کی فلمیں
زمرہ:جان اے ڈیوس کی ہدایت کاری میں بننے والی فلمیں
زمرہ:غنڈہ گردی کے بارے میں فلمیں
زمرہ:انگریزی زبان کی فنطاسیہ مہماتی فلمیں
زمرہ:امریکی آئی میکس فلمیں
زمرہ:انگریزی زبان کی فنطاسیہ مزاحیہ فلمیں
والینٹ (فلم)

**والینٹ** () ایک 2005 میں کمپیوٹر متحرک مہاکاوی مزاحیہ فلم ہے جو گیری چیپ مین کے ہدایت کاری میں ہے۔

## کہانی
دوسری جنگ عظیم کے عروج پر ، والینٹ ، ایک چھوٹا لیکن بہادر اور سراسر عام لکڑی کا کبوتر ، برطانیہ کی خدمت کے لیے ایلیٹ رائل ہومنگ کبوتر سروس میں شامل ہوکر اپنا کردار ادا کرنے کو تسکین دیتا ہے۔ تاہم ، وسیع اور خطرناک انگلش چینل میں انکوڈ پیغامات لے جانا انتہائی خطرناک کام ہے ، خاص طور پر اب خوفناک جنرل وان ٹالون اور اس کا فالکنز کا مہلک دستہ اس علاقے میں گشت کرتا ہے۔ انہی حالات میں اور مرکری کے ساتھ ، دشمنوں کے خطوط کے پیچھے پکڑے جانے والے موسمی طور پر کبوتر کورئیر ، دن کو بچانے کے لیے یہ بہادر اور بہادر اسکواڈ ایف پر منحصر ہے۔ کیا بہادری سازی میں جنگی ہیرو ہے؟

## حوالہ جات

## بیرونی روابط

* 
* 
* 

زمرہ:2005ء کی فلمیں
زمرہ:ڈزنی اینیمیٹڈ فلمیں
زمرہ:1944ء میں سیٹ فلمیں
زمرہ:2005ء کی مزاحیہ فلمیں
زمرہ:2000ء کی دہائی کی بچوں اینیمیٹڈ کی فلمیں
زمرہ:والٹ ڈزنی پکچرز فلمیں
زمرہ:2005ء کی کمپیوٹر اینیمیٹڈ فلمیں
زمرہ:برطانوی کمپیوٹر اینیمیٹڈ فلمیں
زمرہ:2000ء کی دہائی کی بچوں کی مزاحیہ فلمیں
زمرہ:2000ء کی دہائی کی انگریزی زبان کی فلمیں
زمرہ:لندن میں سیٹ فلمیں
زمرہ:2000ء کی دہائی کی برطانوی فلمیں
زمرہ:2000ء کی دہائی کی امریکی فلمیں
زمرہ:والٹ ڈزنی پکچرز کی اینیمیٹڈ فلمیں
زمرہ:فرانس میں سیٹ اینیمیٹڈ فلمیں
زمرہ:لندن میں سیٹ اینیمیٹڈ فلمیں
زمرہ:1940ء کی دہائی میں سیٹ اینیمیٹڈ فلمیں
زمرہ:فضائیہ کے بارے میں فلمیں
زمرہ:یوکے فلم کونسل کی فلمیں
ہوڈ ونک!

**ہوڈ ونک!** () ایک 2005 امریکی کمپیوٹر متحرک میوزیکل کامیڈی اسرار فلم ہے۔

## کہانی
فلم کی کہانی کے آخر میں آغاز ہوتا ہے۔ ہم نانی کے گھر سے شروع ہوتے ہی لٹل ریڈ رائیڈنگ ہوڈ میں داخل ہوتے ہیں ، لیکن اس بار کہانی میں تھوڑا سا رخ موڑ گیا ہے۔ ہمیں بلیک بیلٹ کے ساتھ لٹل ریڈ رائیڈنگ ہوڈ دیکھنا ہے ، وہ بھیڑیا جو اونوں کو کسی کی آنکھوں پر کھینچنے کی کوشش نہیں کررہا ہے ، ایک خطرناک پہلو کے ساتھ نانی اور چرواہا لہجے والا لکڑی والا۔ بوئنگو کی پیاری بنی ، چیف گریزلی ، جو کسی کو بھی گرفتار کرنے کے لیے تیار ہے اور نکی فلپیر ، جو حقیقت میں ہوا ہے اس کو سمجھنے کی کوشش کر رہے ہیں ، ان ناموں کا ذکر نہیں کرنا جن سے پہلے ہم کبھی نہیں ملے تھے۔ ہر وقت ، گڈی ڈاکو اپنے ماسٹر پلان کو پورا کرنے کی کوشش کر رہا ہے۔

## حوالہ جات

## بیرونی روابط
* 
* 
* 
* 
* 
* 

زمرہ:2005ء کی فلمیں
زمرہ:2000ء کی دہائی کی امریکی اینیمیٹڈ فلمیں
زمرہ:2005ء کی مزاحیہ فلمیں
زمرہ:2005ء کی کمپیوٹر اینیمیٹڈ فلمیں
زمرہ:امریکی کمپیوٹر اینیمیٹڈ فلمیں
زمرہ:سربیائی اینیمیٹڈ فلمیں
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:لٹل ریڈ رائیڈنگ ہڈ پر مبنی فلمیں
زمرہ:امریکی آزاد فلمیں
زمرہ:صحافیوں کے بارے میں فلمیں
زمرہ:2005ء کی موسیقانہ فلمیں
زمرہ:2006ء کی فلمیں
زمرہ:2006ء کی کمپیوٹر اینیمیٹڈ فلمیں
زمرہ:سربیائی موسیقانہ فلمیں
زمرہ:امریکی بچوں کی فلمیں
زمرہ:دوستوں کی فلمیں
زمرہ:2006ء کی مزاحیہ فلمیں
زمرہ:فلپائنی فلمیں
زمرہ:لٹل ریڈ رائیڈنگ ہڈ
زمرہ:تاریخی فلمیں
زمرہ:کمپیوٹر اینیمیٹڈ فلمیں
زمرہ:فنطاسیہ فلمیں
زمرہ:امریکی پولیس فلمیں
زمرہ:امریکی فلمیں
زمرہ:امریکی مزاحیہ فلمیں
زمرہ:مزاحیہ فلمیں
زمرہ:بچوں کی فلمیں
زمرہ:امریکی سراغ رساں فلمیں
زمرہ:بات کرنے والے جانوروں کے بارے میں اینیمیٹڈ فلمیں
زمرہ:سراغ رساں فلمیں
زمرہ:امریکی مزاحیہ پراسرار فلمیں
زمرہ:امریکی غیر خطی بیانیہ فلمیں
زمرہ:انگریزی زبان کی جرم مزاحیہ فلمیں
زمرہ:امریکی پولیس جاسوس فلمیں
چاعلار ارطغرل

**چاعلار ارطغرل**  (ولادت: 5 نومبر 1987ء) ایک ترک اداکار، ماڈل اور مکینیکل انجینئر ہے۔ چاعلار ارطغرل کو 2020ء میں رومانوی ترک ڈراما سلسلہ تیرا میرا پیار میں اداکاری کے لیے گولڈن بٹرفلائی ایوارڈ برائے بہترین اداکار سے نوازا گیا۔

## حوالہ جات

زمرہ:1987ء کی پیدائشیں
زمرہ:بقید حیات شخصیات
زمرہ:ترکی مرد فلمی اداکار
زمرہ:گولڈن بٹرفلائی انعام یافتگان
زمرہ:استنبول کے مرد اداکار
زمرہ:ترک مرد ٹیلی ویژن اداکار
زمرہ:اکیسویں صدی کے ترک مرد اداکار
زمرہ:فلمی اداکار
زمرہ:ترک شخصیات
بورجو اوزبرک

**بورجو اوزبرک**  (ولادت: 11 دسمبر 1989ء) ایک ترک اداکارہ اور ماڈل ہے۔ بورجو کو 2020ء میں رومانوی ترک ڈراما سلسلہ تیرا میرا پیار میں اداکاری کے لیے گولڈن بٹرفلائی ایوارڈ برائے بہترین اداکارہ سے نوازا گیا۔

## ابتدائی زندگی اور تعلیم
بورجو اوزبرک 11 دسمبر 1989ء کو ترکی کے اسکی شہر میں پیدا ہوئیں۔ وہ ترکی کی حاجت تپہ یونیورسٹی کے تھیٹر ڈپارٹمنٹ سے فارغ التحصیل ہیں۔

## فلموگرافی

### سیریل

### فلم

## حوالہ جات

زمرہ:1989ء کی پیدائشیں
زمرہ:اسکی شہر کی شخصیات
زمرہ:اکیسویں صدی کی ترک اداکارائیں
زمرہ:بقید حیات شخصیات
زمرہ:ترک اداکار کے نامکمل مضامین
زمرہ:ترک خواتین ماڈل
زمرہ:ترک ٹیلی ویژن اداکارائیں
زمرہ:حاجت تپہ یونیورسٹی کے فضلا
ڈریگن ہنٹر (فلم)

**ڈریگن ہنٹر** () ایک 2008 کی فرانسیسی-جرمن-لکسمبرگ 3D کمپیوٹر متحرک ایڈونچر ایکشن فنسیسی کامیڈی ڈراما فیملی فلم ہے۔

## کہانی
دنیا مختلف سائز اور اشکال کے تیرتے جزیروں کا ایک وسیع انتظام بن چکی ہے۔ یہ چکرا کائنات بدمعاشوں ، کسانوں اور چھوٹی چھوٹی آبادیوں سے آباد ہے۔ ان کے بنیادی خدشات بقاء کے لیے ہیں ، کیونکہ یہ دنیا بھوک لگی مخلوق سے دوچار ہو گئی ہے ، جو تباہی مچا رہے ہیں ، جسے ڈریگن کے نام سے جانا جاتا ہے۔

لیان چو اور گوزوڈو دو ڈریگن شکاری ہیں ، لیکن وہ بہترین لوگوں میں شامل ہونے سے بہت دور ہیں۔ لیان چو سونے کے دل کے ساتھ ایک ہلچل کا شکار ہے اور گوزوڈو ایک بے چین ، اونچائی والا نوجوان ہے جس میں گھوٹالوں کی صلاحیت ہے۔ ان کا نجی خواب ایک ایسے فارم کا مالک ہے جہاں وہ آرام کریں اور بھیڑیں پال سکیں۔

کچھ تیرتے جزیروں کے فاصلے پر ، ایک قلعہ ہے جو لارڈ آرنلڈ کی ملکیت ہے۔ لارڈ کو پریشانی ہے۔ وہ دہشت گردی اور تباہی پھیلانے کے لیے ہر بیس سال بعد اٹھنے والا ایک راکشسی ڈریگن ورلڈ ایٹر کی واپسی کے خوف میں جی رہا ہے۔ کوئی بھی اسے فتح کرنے میں کامیاب نہیں رہا ہے۔ اور کوئی بھی ابھی تک زندہ واپس نہیں آیا ہے اور نہ کہانی سنانے کے لیے سمجھدار ہے۔ لارڈ آرنلڈ کی بھانجی زو نے معاملات کو اپنے ہاتھ میں لینے کا فیصلہ کیا ہے اور وہ لیان چو اور گوزوڈو کو اس کی مدد کے ڈھونڈنا ملتی ہیں۔ اسے یقین ہے کہ وہ اس کے خوابوں کے ہیرو ہیں اور وہ ان کے ساتھ ایک عجیب اور خطرناک مہم جوئی کے لیے زمین کے آخر تک چلی جاتی ہے۔

## مزید دیکھیے
* ڈریگن ہنٹر

## حوالہ جات

## بیرونی روابط
* 
* 
* 
* 
* 

زمرہ:2008ء کی فلمیں
زمرہ:2008ء کی کمپیوٹر اینیمیٹڈ فلمیں
زمرہ:2008ء کی ڈراما فلمیں
زمرہ:جرمن بچوں کی فلمیں
زمرہ:جرمن زبان میں فلمیں
زمرہ:جرمن فلمیں
زمرہ:جرمن کمپیوٹر اینیمیٹڈ فلمیں
زمرہ:جرمن ڈراما فلمیں
زمرہ:فرانسیسی بچوں کی فلمیں
زمرہ:فرانسیسی فلمیں
زمرہ:فرانسیسی کمپیوٹر اینیمیٹڈ فلمیں
زمرہ:فرانسیسی ڈراما فلمیں
زمرہ:لکسمبرگی فلمیں
زمرہ:لکسمبرگی ڈراما فلمیں
زمرہ:وارنر بردرز کی اینیمیٹڈ فلمیں
زمرہ:وارنر بروز کی فلمیں
زمرہ:تھری ڈی اینیمیٹڈ فلمیں
زمرہ:2000ء کی دہائی کی بچوں اینیمیٹڈ کی فلمیں
زمرہ:انگریزی زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:2000ء کی دہائی کی امریکی فلمیں
زمرہ:2000ء کی دہائی کی تھری ڈی فلمیں
زمرہ:2000ء کی دہائی کی فنطاسیہ فلمیں
زمرہ:ڈریگن کے بارے میں فلمیں
زمرہ:لکسمبرگی اینیمیٹڈ فلمیں
زمرہ:کمپیوٹر اینیمیٹڈ فلمیں
زمرہ:بچوں کی فلمیں
زمرہ:فنطاسیہ فلمیں
زمرہ:مزاحیہ فلمیں